ai4bharat/Pralekha huggingface dataset:
उपराष्ट्रपती कार्यालय
कोविड-19 महामारीच्या काळातील आरोग्यसेवा कर्मचार्यांच्या निःस्वार्थ समर्पणाची उपराष्ट्रपतींकडून प्रशंसा
औषधे माफक दरात मिळावीत यासाठी सर्वांनी अधिक प्रयत्न करण्याचे उपराष्ट्रपतींचे आवाहन
नवी दिल्ली, 21 ऑगस्ट 2023
कोविड-19 महामारीच्या काळात आपल्या आरोग्यसेवा कर्मचार्यांच्या योगदानाचे आणि निःस्वार्थ समर्पणाची उपराष्ट्रपती जगदीप धनखड यांनी प्रशंसा केली आहे. आपले डॉक्टर, परिचारिका आणि निमवैद्यकीय कर्मचार्यांनी आपल्या पारंपरिक मूल्यांचे दर्शन घडवत आणि स्वतःचा जीवही धोक्यात घालून यातून आपल्याला वाचवले आहे, असे ते म्हणाले.
अखिल भारतीय आयुर्विज्ञान संस्था , नवी दिल्लीच्या 48 व्या दीक्षांत समारंभाला आज संबोधित करताना, उपराष्ट्रपतींनी वैद्यकीय क्षेत्रात उच्च मापदंड प्रस्थापित केल्याबद्दल संस्थेचे कौतुक केले आणि सेवेशी असलेली बांधिलकी आणि या संस्थेची कर्तव्याची सखोल जाणीव सर्वांसाठी अनुकरणीय आहे, असे त्यांनी नमूद केले.
उत्तीर्ण विद्यार्थ्यांचे अभिनंदन करत मार्गदर्शन करताना धनखड म्हणाले की, "तुमच्याकडे देशांतर्गत आणि देशाबाहेर अनेक मार्ग खुले असतील, परंतु मोठ्या प्रमाणावर लोकांची सेवा करून तुम्हाला जे समाधान मिळेल ते इतर कोठेही मिळणार नाही."
आयुष्मान भारत कार्यक्रमाची प्रशंसा करताना,या कार्यक्रमाने दुर्बल घटकांना पूर्वी उपलब्ध नसलेले सुरक्षा कवच दिले आहे, असे उपराष्ट्रपतींनी सांगितले. या योजनेने अर्थव्यवस्थेतही मोठा हातभार लावला आहे हे अधोरेखित करून आयुष्मान भारत योजना नसती तर अनेक कुटुंबे आर्थिकदृष्ट्या उद्ध्वस्त झाली असती, याकडे त्यांनी लक्ष वेधले.
भारताचे जगाचे औषधालय असे वर्णन करताना धनखड यांनी 9400 हून अधिक जनऔषधी केंद्रांचा सकारात्मक प्रभाव अधोरेखित केला. सर्वसामान्यांना परवडणारी औषधे मिळावीत यासाठी सर्व संबंधितांनी आणखी थोडे प्रयत्न करावेत, असे आवाहन त्यांनी केले.
खूप स्पर्धात्मकतेत अडकल्याबद्दल नापसंती व्यक्त करत,विद्यार्थ्यांनी त्यांच्या योग्यतेनुसार करिअरचा मार्ग निवडण्याचा सल्ला देत 'तुम्ही देश आणि समाजासाठी मोठे योगदान देऊ शकाल,” असे उपराष्ट्रपतींनी अधोरेखित केले.
देशातील एम्सची संख्या सात वरून 23 वर गेल्याची प्रशंसा करताना उपराष्ट्रपतींनी ही एक उल्लेखनीय कामगिरी असल्याचे सांगितले.
केंद्रीय आरोग्य आणि कुटुंब कल्याण आणि रसायने आणि खते मंत्री डॉ. मनसुख मांडविया, विद्यार्थी, पालक आणि इतर मान्यवर या दीक्षांत समारंभाला उपस्थित होते.
Full text of speech:https://pib.gov.in/PressReleasePage.aspx?PRID=1950854N.Chitale/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 46
आरोग्य आणि कुटुंब कल्याण मंत्रालय
कोविड-19 प्रतिबंधक लसींची राज्ये /केंद्रशासित प्रदेशांतील उपलब्धतेची अद्ययावत माहिती
राज्ये आणि केंद्रशासित प्रदेशांना सुमारे 201.88 कोटीपेक्षा अधिक लसमात्रा केल्या उपलब्ध
राज्ये आणि केंद्रशासित प्रदेशांकडे अजूनही 5.58 कोटीहून अधिक न वापरलेल्या आणि शिल्लक लसमात्रा शिल्लक
देशभरात कोविड-19 प्रतिबंधक लसीकरणाचा वेग आणि व्याप्ती वाढवण्यासाठी केंद्र सरकार वचनबद्ध आहे. देशव्यापी कोविड19 प्रतिबंधक लसीकरणाला 16 जानेवारी 2021पासून सुरूवात झाली. कोविड19 प्रतिबंधक लसीकरणाच्या सार्वत्रिकीकरणाचा नवा टप्पा 21 जून 2021पासून सुरू झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसीच्या साठ्याविषयी आगाऊ सूचन आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढवण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसींचा पुरवठा विनामूल्य करत आहे. कोविड19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात केंद्र सरकार देशातील लस उत्पादकांद्वारे 75 टक्के लस खरेदी करून त्या लसींचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
2,01,88,89,325
|
|
BALANCE AVAILABLE
|
|
5,58,87,590
आतापर्यंत केंद्र सरकारने राज्ये आणि केंद्रशासित प्रदेशांना 201.88  लसीच्या मात्रा विनामूल्य आणि थेट राज्य अधिग्रहण श्रेणीच्या माध्यमातून पुरवल्या आहेत.
5.58 कोटीहून अधिक  कोविड प्रतिबंधक लसमात्रा अजूनही राज्ये आणि केंद्रशासित प्रदेशांकडे न वापरलेल्या आणि शिल्लक आहेत.
अंतराळ विभाग
गगनयान कार्यक्रमामुळे मानवांना अंतराळात पाठविण्याची कल्पना प्रत्यक्षात येईल: डॉ.जितेंद्र सिंग
नवी दिल्ली, 18 मार्च 2021
गगनयान कार्यक्रमामुळे मनुष्यांना अंतराळात पाठविण्याची कल्पना प्रत्यक्षात येईल असे केंद्रीय ईशान्य प्रदेश विकास राज्यमंत्री , पंतप्रधान कार्यालयाचे राज्यमंत्री, कार्मिक,सार्वजनिक तक्रार निवारण, निवृत्तीवेतन, अणुउर्जा आणि अंतराळ विभाग मंत्री जितेंद्र सिंग यांनी सांगितले. राज्यसभेत यासंदर्भात विचारलेल्या प्रश्नाला उत्तर देताना त्यांनी आज एक निवेदन सादर केले. मानवांना भारतीय प्रक्षेपकांच्या मदतीने पृथ्वीच्या छोट्या कक्षेत नेणे आणि तिथून सुरक्षितरित्या पृथ्वीवर परत आणणे यासाठीची क्षमता तपासणे हा गगनयान कार्यक्रमाचा मुख्य उद्देश आहे असे त्यांनी या निवेदनात म्हटले आहे.
प्रक्षेपक, अवकाशयानाचे व्यवस्थापन आणि त्यासाठी भूमीवरील आवश्यक पायाभूत सुविधा इत्यादींच्या संदर्भात इस्रोकडे तंत्रज्ञानविषयक बाबींचा मोठा अनुभव आहे आणि यानातील कर्मचाऱ्यांची सुरक्षितता सुनिश्चित करण्यासाठी मानवी वाहतुकीच्या संदर्भात विद्यमान प्रणालींची क्षमता तपासण्यासाठी इस्रोने काही पावले उचलली आहेत अशी माहिती डॉ. जितेंद्र सिंग यांनी दिली. आंतरराष्ट्रीय संस्थांच्या सहकार्याने अनेक भारतीय संशोधक महत्त्वपूर्ण कार्य करीत आहेत याचा भारताला अत्यंत अभिमान आहे असे सांगत त्यांनी या संशोधकांच्या विशेष अनुभवांचा समाजाला उपयोग करून देणारा प्रस्ताव सादर झाला तर भारत सरकार या प्रस्तावाचा अत्यंत सकारात्मकरित्या विचार करेल अशी ग्वाही सिंग यांनी दिली आहे.Jaydevi PS/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 113
पर्यटन मंत्रालय
भारतीय आतिथ्य आणि पर्यटन उद्योग मजबूत करण्यासाठी पर्यटन मंत्रालयाने YATRA.COM बरोबर केला सामंजस्य करार
पर्यटन मंत्रालयाने, आतिथ्य व पर्यटन उद्योग मजबूत करण्यासाठी 2 जुलै 2021 रोजी Yatra.com बरोबर सामंजस्य करारावर  स्वाक्षरी केली. भारतीय आतिथ्य आणि पर्यटन उद्योग मजबूत करण्याच्या उपाययोजनांच्या अंमलबजावणीसाठी पर्यटन मंत्रालय आणि गुणवत्ता परिषद  मधील व्यवस्थेअंतर्गत हा कार्यक्रम आयोजित करण्यात आला होता.
या सामंजस्य कराराचे मुख्य उद्दिष्ट ओटीए प्लॅटफॉर्मवर  साथी वर स्वयं प्रमाणित केलेल्या निवास स्थानांना व्यापक प्रसिद्धी देणे हा आहे. निवास स्थानांना निधी वर आणि साथी वर नोंदणी करण्यासाठी तसेच कोविडचा प्रसार रोखण्यासाठी स्थानिक पर्यटन उद्योगाला प्रोत्साहित करण्याबाबत या सामंजस्य करारात नमूद केले आहे. कार्यवाहीची माहिती मिळवण्यासाठी तसेच पुरावा आधारित आणि लक्ष्यित धोरणात्मक उपाय, सुरक्षित, सन्माननीय आणि शाश्वत पर्यटनाला चालना देण्यासाठी अशा युनिट्सबद्दल अधिक माहिती गोळा करणे ही कल्पना यामागे आहे.
माहिती आणि प्रसारण मंत्रालय
केंद्रीय संचार ब्युरो-गोवा आणि गोवा सरकारचा सैनिक कल्याण विभाग यांच्याकडून संयुक्तरित्या 'मेरी माटी, मेरा देश' मोहिमेअंतर्गत कार्यक्रमाचे आयोजन
गोवा | ऑगस्ट 13, 2023
केंद्रीय संचार ब्युरो-गोवा  आणि गोवा सरकारच्या सैनिक कल्याण विभागाच्या संयुक्त विद्यमाने 'मेरी माटी, मेरा देश' अभियानांतर्गत आज बांबोळी, गोवा येथे कार्यक्रमाचे आयोजन केले होते.
'मिट्टी को नमन, वीरों का वंदन' अशी टॅगलाईन असलेला हा उपक्रम भारताच्या स्वातंत्र्याला 75 वर्षे पूर्ण झाल्याच्या निमित्ताने जनसहभागाचा देशव्यापी कार्यक्रम आहे. 'मेरी माटी, मेरा देश' या मोहिमेने स्वातंत्र्याच्या अमृतमहोत्सव कार्यक्रमाची सांगता होणार आहे. ही मोहीम देशाच्या असंख्य कर्तृत्वाचा गौरव करते आणि आपल्या मातृभूमीचे रक्षण करणाऱ्या शूर वीरांना भावपूर्ण आदरांजली अर्पण करते.
या कार्यक्रमाचा एक भाग म्हणून सीबीसी गोवाने युद्धातील विधवा आणि युद्धमातांच्या अपार बलिदानाची दखल घेऊन त्यांचा सत्कार केला. एकता आणि देशभक्तीचे प्रतीक असलेल्या 'हर घर तिरंगा' कार्यक्रमांतर्गत सुमारे 300 राष्ट्रध्वजांचे वाटप करण्यात आले. कार्यक्रमाला प्रमुख पाहुणे म्हणून व्हीव्हीएसएम, एव्हीएसएम, एनएम, व्हीएसएम  व्हाइस अॅडमिरल एस. के. दामले उपस्थित होते. सैनिक कल्याण विभागाचे सचिव कर्नल वेणुगोपाल नायर आणि सीबीसी गोवाचे प्रसिद्धी अधिकारी रियास बाबू उपस्थित होते.
'मेरी माटी, मेरा देश' अभियानात आपल्या पृथ्वीशी घट्ट नाते निर्माण करणे आणि आपल्या शूरांना आदरांजली वाहणे या उद्देशाने अनेक उपक्रमांचा समावेश आहे. शिलाफलकम चे लोकार्पण, पंच प्रण प्रतिज्ञा घेणे, वसुधा वंदनात देशी झाडांच्या 75 रोपांसह अमृत वाटिका तयार करणे, स्वातंत्र्यसैनिक व वीरांचा वीरों को वंदन देऊन सत्कार करणे, राष्ट्रध्वज फडकावणे व राष्ट्रगीत गायन करणे या उपक्रमांचा समावेश आहे.
देशभरातील गावांमधून गोळा केलेली माती ब्लॉक स्तरावर एकत्र आणली जाईल आणि शेवटी दिल्लीला नेली जाईल. प्रत्येक ब्लॉकमधील स्वयंसेवक कार्तव्य पथावर जमतील, जिथे देशाच्या कानाकोपऱ्यातून आलेल्या मातीचा वापर करून अमृत वाटिका बांधली जाईल.
'मेरी माटी, मेरा देश’ ही मोहीम आपल्याला जोपासणाऱ्या भूमीप्रती असलेल्या बांधिलकीची आठवण करून देणारी आणि देशाच्या सार्वभौमत्वाचे रक्षण करणाऱ्यांना भावपूर्ण आदरांजली आहे. गोव्यातील बांबोळी येथे झालेल्या या कार्यक्रमात या मोहिमेतील एकता आणि अभिमानाच्या भावनेचे सुंदर दर्शन घडले.
सांस्कृतिक मंत्रालय
केंद्र सरकार अभिमत विद्यापीठ म्हणून ‘भारतीय वारसा संस्था ’स्थापन करणार
नवी दिल्ली, 4 ऑगस्ट 2022
केंद्र सरकारने उत्तर प्रदेशच्या नोएडा मधील गौतम बुद्ध नगर येथे विद्यापीठ अनुदान आयोग  विनियम 2019 नुसार अभिमत विद्यापीठ म्हणून ‘भारतीय वारसा संस्था ’स्थापन करण्याचा निर्णय घेतला आहे. भारतीय वारसा आणि संवर्धनाच्या क्षेत्रात उच्च शिक्षण आणि संशोधनाची संधी देणारे हे अशा प्रकारचे देशातील अनोखे विदयापीठ असेल आणि देशात अशा आणखी संस्था निर्माण करण्याचा सरकारचा कोणताही विचार नाही.
केंद्रीय सांस्कृतिक मंत्री जी.किशन रेड्डी यांनी आज राज्यसभेत ही माहिती दिली.
S.Patil/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 105
गृह मंत्रालय
लॉकडाऊन काळात कोणत्याही सामाजिक/धार्मिक मेळावे/मिरवणुकांना परवानगी न देण्याचे गृहमंत्रालयाचे निर्देश
नवी दिल्ली, 10 एप्रिल 2020
एप्रिल 2020 मध्ये येणारे सण लक्षात घेता केंद्रीय गृह मंत्रालयाने सर्व राज्य/केंद्रशासित प्रदेशांना कोविड-19 च्या विरोधात लॉकडाऊन उपायांचे काटेकोर पालन करण्याच्या सूचना दिल्या असून कोणत्याही सामाजिक/धार्मिक मेळाव्यास/मिरवणुकीस परवानगी देऊ नये, असे निर्देश दिले आहेत.
लॉकडाऊन काळातील कायदा आणि सुव्यवस्था कायम राहण्यासाठी तसेच नागरिकांमध्ये शांतता राखण्यासाठी एकत्रित नमूद केलेल्या मार्गदर्शक तत्वांनुसार योग्य ती खबरदारी घेतली जावी आणि आवश्यक त्या उपाययोजना राबविल्या जाव्यात, असे संबंधित जिल्हा अधिकारी आणि क्षेत्रीय कार्यालयांना सूचित करण्यात आले आहे. कोणत्याही आक्षेपार्ह गोष्टींचा प्रचार समाज माध्यमांवर केला जाऊ नये, यासाठी योग्य ती जागरुकता आणि खबरदारी घेण्यात यावी, असे निवेदनात म्हटले आहे.
सार्वजनिक अधिकारी, सामाजिक/धार्मिक संस्था, नागरिक यांना लक्षात येण्यासाठी या संदर्भातील मार्गदर्शक सूचना सविस्तर प्रसृत करण्यात येणार आहेत. यामध्ये असेही म्हटले आहे की, लॉकडाऊनचे उल्लंघन कारणाऱ्यांवर आपत्ती व्यवस्थापन कायदा 2005 आणि आयपीसीच्या संबंधित तरतूदींनुसार कायदा अमंलबजावणी करणाऱ्या संस्थांनी कारवाई केली पाहिजे.
देशातील कोविड – 19 च्या लॉकडाऊन संदर्भातील मार्गदर्शक सूचना मंत्री / केंद्र सरकारचे विभाग, राज्य / केंद्रशासित प्रदेश आणि राज्य / केंद्रशासित प्रदेश प्राधिकरणाने करावयाच्या उपाययोजनांबाबतची मार्गदर्शक सूचना 24.04.2020 रोजी जारी केली आहे. आणि पुढे 25.03.2020, 27.03.2020, 02.04.2020 आणि 03.04.2020 रोजी त्यात सुधारणा केल्या. या एकत्र् मार्गदर्शक तत्वांच्या कलम 9 आणि 10 मध्ये असे नमूद केले आहे की, कोणत्याही धार्मिक मंडळाला कोणत्याही अपवादाशिवाय परवानगी दिली जाणार नाही आणि सर्व सामाजिक/ धार्मिक सांस्कृतिक कार्य / मेळाव्यांना प्रतिबंध केला जाईल.
(U.Ujgare/S.Shaikh/D.Rane
गृह मंत्रालय
सरदार वल्लभभाई पटेल यांच्या जयंतीनिमित्त राष्ट्रीय एकता दिनी गुजरातमधील केवडिया येथे आयोजित कार्यक्रमाला केंद्रीय गृह आणि सहकार मंत्री श्री अमित शहा यांनी प्रमुख पाहुणे म्हणून उपस्थित राहून परेडकडून मानवंदना स्वीकारली
देशाचे पहिले गृहमंत्री आणि लोहपुरुष म्हणून प्रसिद्ध असलेल्या सरदार पटेल यांना स्टॅच्यू ऑफ युनिटी येथे पुष्पहार अर्पण करून आदरांजली वाहिली
नवी दिल्ली, 31 ऑक्टोबर 2021
गुजरातमधील केवडिया येथे आज सरदार वल्लभभाई पटेल यांच्या जयंतीनिमित्त आयोजित राष्ट्रीय एकता दिन कार्यक्रमाला केंद्रीय गृह आणि सहकार मंत्री श्री अमित शहा प्रमुख पाहुणे म्हणून उपस्थित होते. त्यांनी देशाचे पहिले गृहमंत्री आणि लोहपुरुष म्हणून प्रसिद्ध असलेल्या सरदार पटेल यांना स्टॅच्यू ऑफ युनिटी येथे पुष्पहार अर्पण करून आदरांजली वाहिली. पंतप्रधान नरेंद्र मोदी परदेश दौऱ्यावर असल्याने यावेळी त्यांचा व्हिडिओ संदेश प्रसारित करण्यात आला.
श्री. शहा म्हणाले की, आज या राष्ट्रीय एकता दिवसाचेही वेगळे महत्त्व आहे कारण हा दिवस राष्ट्रीय एकता दिनाच्या अमृत महोत्सवाचाही आहे. स्वातंत्र्याच्या अमृत महोत्सवादरम्यान येणारा हा राष्ट्रीय एकता दिवस आपल्या सर्वांसाठी विशेष महत्त्वाचा आहे कारण स्वातंत्र्यानंतर जेव्हा इंग्रजांनी देशाचे विभाजन करण्याचा कट रचला होता तेव्हा भारत, पाकिस्तान आणि 550 हून अधिक संस्थाने वेगळी करून विखंडीत देश करण्याची योजना होती जी अयशस्वी करून अखंड भारताचा संकल्प सरदार साहेबांनी केला होता.
स्वातंत्र्याचा अमृतोत्सव साजरा करण्यासाठी एकीकडे आपल्यासमोर 15 ऑगस्ट 1947 पासून आजपर्यंत अनेक यशस्वी उपक्रम, कर्तृत्व, संघर्ष आणि बलिदान आहे आणि त्याच बरोबरीने देशाची प्रगती कशी होईल याचा संकल्प करायचा आहे. दुसरीकडे, 1857 ते 1947 पर्यंत आपण स्वातंत्र्य लढा दिला, अनेक प्रकारचे स्वातंत्र्य लढे लढले गेले, अनेकांनी हौतात्म्य पत्करले, अशा सर्व ज्ञात-अज्ञात स्वातंत्र्यसैनिकांना आदरांजली वाहायची आहे, त्यांचे आणि त्यांच्या बलिदानाचे स्मरण करायचे आहे. या बलिदानाच्या भावनेतून प्रेरणा घेऊन मुले आणि तरुण पिढीला देश उभारणीत घडवायचे आहे, म्हणूनच आज या राष्ट्रीय एकता दिनाचे अनन्यसाधारण महत्त्व आहे. ते म्हणाले की, आज सरदार पटेल यांची जयंती आहे आणि मी आज सर्वांना सांगू इच्छितो की शतकांमध्ये एकच सरदार होऊ शकतो आणि एक सरदार शतकानुशतके दीप प्रज्वलित ठेवतो. सरदार साहेबांनी दिलेल्या प्रेरणेने हा देश अखंड ठेवण्याचे काम केले आहे आणि देशाला पुढे नेण्यासाठी त्यांची प्रेरणा देशाला एकजूट ठेवण्यात यशस्वी होत आहे.
केवडिया हे केवळ एका ठिकाणाचे नाव नाही, तर ते तीर्थक्षेत्र, राष्ट्रीय एकात्मतेचे आणि राष्ट्रवादाचे, देशभक्तीचे ठिकाण बनले आहे आणि सरदार साहेबांचा हा गगनचुंबी पुतळा संपूर्ण जगाला संदेश देत आहे कि भारताचे भविष्य उज्ज्वल आहे, भारताची एकता आणि अखंडता अबाधित आहे असे केंद्रीय गृहमंत्री म्हणाले.M.Chopade/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 183
संरक्षण मंत्रालय
विद्यांजली योजनेंतर्गत भारतीय लष्कराचे दक्षिण कमांड दक्षिण भारतातील 75 शाळांबरोबर, 06 जानेवारी 2023 रोजी एका व्यापक कार्यक्रमाचा शुभारंभ करणार
पुणे, 5 जानेवारी 2023
सामुहिक आणि खासगी क्षेत्राच्या सहभागाद्वारे शाळांना बळकटी देण्यासाठी, पंतप्रधान नरेंद्र मोदी यांनी 07 सप्टेंबर 2021 रोजी सुरू केलेल्या विद्यांजली योजनेच्या अनुषंगाने, भारतीय लष्कराचे दक्षिण कमांड दक्षिण भारतातील निवडक शाळांबरोबर एका व्यापक कार्यक्रमाचा शुभारंभ करणार आहे. हा उपक्रम 15 जानेवारी 2023 रोजी बंगळूरू येथे आयोजित करण्यात येणाऱ्या 75 व्या आर्मी डे परेडसाठी नियोजित कार्यक्रमांच्या मालिकेतील चौथा कार्यक्रम आहे.
भारताच्या स्वातंत्र्याच्या 75 वर्षांच्या स्मरणार्थ साजऱ्या होत असलेल्या ‘स्वातंत्र्याचा अमृत महोत्सव’ कार्यक्रमाचा भाग म्हणून या उपक्रमासाठी 75 शाळांची निवड करण्यात आली असून, या ठिकाणी 06 जानेवारी 2023 रोजी स्वयंसेवी उपक्रमांचे आयोजन करण्यात आले आहे.
30 आर्मी पब्लिक स्कूलचे विद्यार्थी आणि प्राध्यापक नामांकित करण्यात आलेल्या शाळांमध्ये पोहोचतील, आणि पुस्तकांची तरतूद, अभ्यास साहित्य, वाचन साहित्य, लष्करी डॉक्टरांद्वारे वैद्यकीय शिबिरे, योग वर्गांचे आयोजन, शारीरिक शिक्षण वर्ग, क्रीडा स्पर्धा इत्यादींसह विविध उपक्रम राबवतील.
15 जानेवारी 2023 रोजी बंगळूरू येथे, दक्षिण भारतात प्रथमच आयोजित करण्यात आलेल्या आर्मी डे परेडबाबत जागरुकतेची पातळी वाढविण्यासाठी देखील या उपक्रमाचा उपयोग केला जाईल. 06 जानेवारी 2023 रोजी सुरू होणारा हा आउटरीच कार्यक्रम वर्षभर सुरू राहील. हा कार्यक्रम यासाठी निवडण्यात आलेल्या शाळांच्या शैक्षणिक, पायाभूत सुविधा आणि इतर सुविधांचा दर्जा वाढवण्यासाठी उपयोगी ठरेल, आणि राष्ट्र उभारणीसाठी असलेली भारतीय लष्कराची वचनबद्धता प्रदर्शित करेल.
गावांच्या यादीसाठी येथे क्लिक करा.
M.Iyengar/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 111
विज्ञान आणि तंत्रज्ञान मंत्रालय
गोव्यात सागरतज्ञ आणि जलतज्ञांच्या पहिल्या परिषदेचे आयोजन
पणजी , 16 नोव्हेंबर 2022
कोलंबो सुरक्षा परिषदेच्या अधिपत्याखाली 15 नोव्हेंबर 2022 रोजी गोव्यातील एनआयओ अर्थात राष्ट्रीय समुद्रशास्त्र संस्थेत देशातील पहिल्यावहिल्या सागरतज्ञ आणि जलतज्ञांच्या परिषदेला सुरुवात झाली. ही परिषद 15 ते 18 नोव्हेंबर या कालावधीत गोवा तसेच हैदराबाद येथे आयोजित करण्यात आली आहे. समुद्रशास्त्र तसेच जलशास्त्र या विषयांतील नावाजलेल्या राष्ट्रीय समुद्रशास्त्र संस्था , राष्ट्रीय जलशास्त्र संस्था , राष्ट्रीय ध्रुवीय आणि सागरी संशोधन केंद्र  या संस्था गोवा येथील परिषदेचे तर भारतीय राष्ट्रीय सागरी माहिती सेवा केंद्र  ही प्रथितयश संस्था हैदराबाद येथील परिषदेचे यजमानपद भूषवत आहे.
“आपले सागर हेच आपले भविष्य” ही या परिषदेची मध्यवर्ती संकल्पना आहे. परिषदेच्या पहिल्या दिवशी, बांगलादेश,भारत,मालदीव,मॉरिशस आणि श्रीलंका या देशांतील समुद्रशास्त्र आणि जलशास्त्र विषयक संस्थांच्या प्रमुखांनी या क्षेत्रातील अद्ययावत माहिती आणि सर्वोत्तम पद्धतींच्या माहिती सामायिक करण्यासंदर्भात चर्चा केली. सागरांशी संबंधित प्रादेशिक आव्हानांना तोंड देण्यासाठी सहकार्यात्मक दृष्टीकोन स्वीकारण्याच्या व्यापक उद्दिष्टासह सागरी निरीक्षण, सागरविषयक नमुन्यांची निर्मिती, जलशास्त्रविषयक सर्वेक्षणे आणि सागरी माहिती आणि सल्लागार सेवा यांच्या क्षेत्रात प्रत्येक देशाचे सामर्थ्य आणि क्षमता यांची माहिती करून घेण्यात आली.
हिंदी महासागर प्रदेशात किनारपट्टीवर असलेल्या देशांतील प्रचंड लोकसंख्येच्या उपजीविकेवर थेट प्रभाव टाकण्यात हिंद महासागराची भूमिका अत्यंत महत्त्वाची आहे हे लक्षात घेणे आवश्यक आहे. म्हणूनच, सागरशास्त्राबाबत अधिक सखोल माहिती करून घेणे गरजेचे आहे.केंद्रीय भूविज्ञान मंत्रालयाचे सचिव डॉ.एम रविचंद्रन त्यांच्या भाषणात सुरुवातीला म्हणाले की, “आपल्याला जे माहित आहे” त्या माहितीची इतरांसोबत देवाणघेवाण करणे आणि “आपल्याला काय माहित असणे आवश्यक आहे” ते ओळखणे आपल्यासाठी महत्त्वाचे आहे.
संयुक्त राष्ट्रांनी 2021-30 हे विद्यमान दशक शाश्वत विकासासाठी सागरी विज्ञानाचे दशक म्हणून जाहीर केल्यामुळे नुकतीच सुरु झालेली ही परिषद म्हणजे हिंद महासागरी प्रदेशासाठी महत्त्वाचा टप्पा आहे. ‘सागर’ अर्थात ‘प्रदेशातील सर्वांसाठी सुरक्षितता आणि विकास’ साधण्याचे पंतप्रधान नरेंद्र मोदी यांनी पाहिलेले स्वप्न देखील कोलंबो सुरक्षा परिषदेतील देशाच्या सागरशास्त्र आणि जलशास्त्रविषयक सहकार्यात्मक प्रयत्नांच्या मदतीने प्रत्यक्षात उतरवण्याच्या दिशेने ही परिषद कार्य करत आहे.
कोलंबो सुरक्षा परिषद हा प्रादेशिक सुरक्षाविषयक आव्हानांचा सामूहिकरित्या सामना करण्यासाठी उभारलेला बहुपक्षीय मंच आहे. या परिषदेमध्ये भारतासह मालदीव, मॉरिशस आणि श्रीलंका यांचा समावेश आहे. बांगलादेश आणि सेशेल्स या देशांकडे सध्या या मंचावरील निरीक्षकाची भूमिका सोपविण्यात आली आहे.
S.Patil/S.Chitnis/P.Malandkar
सोशल मिडियावर आम्हाला फॉलो करा:@PIBPanaji /PIBPanaji /pib_goa pibgoa[at]gmail[dot]com /PIBGoa
(Visitor Counter : 126
विज्ञान आणि तंत्रज्ञान मंत्रालय
भारताच्या भविष्यवेधी अर्थव्यवस्थेसाठी जैवतंत्रज्ञान क्षेत्रातील स्टार्टअप्स महत्त्वपूर्ण असल्याचे डॉ जितेंद्र सिंह यांचे प्रतिपादन
भारताच्या जैव अर्थव्यवस्थेने 2014 मधील 8 अब्ज अमेरीकी डॉलर्सवरून 100 अब्ज अमेरिकी डॉलर्स वर घेतली झेप, आता 2025 पर्यंत 150 अब्ज अमेरिकी डॉलर्सचे ठेवले लक्ष्य - विज्ञान आणि तंत्रज्ञान मंत्री
नवी दिल्ली, 8 जुलै 2023
भारताच्या भविष्यवेधी अर्थव्यवस्थेसाठी जैवतंत्रज्ञान क्षेत्रातील स्टार्टअप्स महत्त्वपूर्ण असल्याचे केंद्रीय विज्ञान आणि तंत्रज्ञान राज्यमंत्री  डॉ जितेंद्र सिंह यांनी म्हटले आहे.
"देशात 8 - 9 वर्षांपूर्वी जवळपास 50 जैवतंत्रज्ञान स्टार्टअप्स होते, आता सुमारे 6,000 आहेत, आणखी जैवतंत्रज्ञान स्टार्टअप्सची गरज आहे असे मला वाटते" असे डॉ जितेंद्र सिंह यांनी म्हटले आहे. नवी दिल्ली येथे जैवतंत्रज्ञान  विभागाच्या जैव उत्पादन उपक्रमाला प्रोत्साहन देण्यासाठी आयोजित चर्चासत्राचे उद्घाटन करताना ते बोलत होते.
पंतप्रधान नरेंद्र मोदी यांनी भारताला या देशातील जैवतंत्रज्ञानाच्या गुणवत्तेबद्दल आणि प्रचंड क्षमतेबद्दल जागृत केले असे डॉ जितेंद्र सिंह म्हणाले, ‘पंतप्रधान नरेंद्र मोदी यांच्या नेतृत्वाखाली आपण जैवतंत्रज्ञान आणि जैव अर्थव्यवस्थेबद्दल जागृत झालो आहोत. भारताची जैव अर्थव्यवस्था 2014 मध्ये फक्त 8 अब्ज अमेरिकी डॉलर्स होती आता ती 100 अब्ज अमेरिकी डॉलर्स पर्यंत वाढली आहे. आता आम्ही 2025 पर्यंत 150 अब्ज अमेरिकी डॉलर्सचे लक्ष्य ठेवले आहे’.
“भारतात जैव संसाधनांची प्रचंड संपदा आहे, विशेषतः विशाल जैवविविधता आणि हिमालयातील अद्वितीय जैव संसाधन हा जैवतंत्रज्ञानासाठी एक फायदा आहे मात्र अशी संसाधने उपयोगाच्या प्रतिक्षेत आहेत. याशिवाय 7,500 किलोमीटर लांबीचा समुद्रकिनारा आहे आणि गेल्या वर्षी आम्ही समुद्रयान अभियान सुरु केले. सागर तळाच्या जैवविविधतेचा ते शोध घेणार आहे,” असे ते म्हणाले.
जैवतंत्रज्ञान हा तरुणांमध्ये एक सध्याचा आकर्षक करिअर पर्याय म्हणून उदयास आला आहे असे डॉ जितेंद्र सिंह म्हणाले.
जीवशास्त्रातील नवीन संशोधन आणि उत्पादन यांची सांगड घालणारा जैवतंत्रज्ञान स्टार्टअप्स हा एक आगळा प्रकार आहे असे डॉ जितेंद्र सिंह यांनी सांगितले.
‘जागतिक जैवउत्पादन दिन’ साजरा करण्यासाठी, डॉ जितेंद्र सिंह यांनी जैवउत्पादन आणि जैवउत्पादनांचा वापर करण्यास प्रोत्साहन देण्यासाठी डीबीटीची विशेष समाजमाध्यम मोहीम #IChooseLiFE देखील सुरू केली.N.Chitale/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 79
मंत्रिमंडळ
कृषी आणि अन्न उद्योग क्षेत्रात सहकार्यासाठी भारत आणि युक्रेन यांच्यातल्या करारावर स्वाक्षऱ्या करण्याला मंत्रिमंडळाची मंजुरी
कृषी आणि अन्न उद्योग क्षेत्रात सहकार्यासाठी भारत आणि युक्रेन यांच्यातल्या करारावर स्वाक्षऱ्या करण्याला मंत्रिमंडळाने मंजुरी दिली आहे.
कृषी आणि अन्न उद्योग क्षेत्रातल्या विविध विभागात या प्रस्तावित करारामुळे सहकार्य करण्यात येणार आहे.विवक्षित क्षेत्रात,सहकार्याचा आराखडा तयार करण्यासाठी आणि चर्चा करण्यासाठी तसेच अंमलबजावणी वर देखरेख ठेवण्यासाठी, दोनही देशातल्या प्रतिनिधींचा समावेश असलेल्या संयुक्त कार्यकारी गटाची स्थापना करण्यात येणार आहे.करारावर स्वाक्षऱ्या करण्याच्या तारखेपासून हा करार अस्तित्वात येईल आणि त्याचा कालावधी 5 वर्षाचा राहील. हा करार संपुष्टात आणण्यासाठी एका पक्षाने सूचना दिल्यास ती प्राप्त झाल्यानंतर 6 महिन्यात करार संपुष्टातआणता येईल.
ऊर्जा मंत्रालय
मिश्रण करण्यासाठी कोळसा वेळेत आयात करण्याच्या अनुषंगाने, ऊर्जा मंत्रालयाचे स्वतंत्र वीज उत्पादकांसह  सर्व वीज निर्मिती कंपन्यांना निर्देश
नवी दिल्ली, 18 मे 2022
जर 31.05.2022 पर्यंत मिश्रणासाठी कोळशाच्या आयातीची मागणी वीज निर्मिती कंपन्यांनी नोंदवली नाही आणि मिश्रित उद्देशासाठी आयात केलेला कोळसा 15.06.2022 पर्यंत वीज प्रकल्पांमध्ये येण्यास सुरुवात झाली नाही तर,31.10.2022 पर्यंतच्या उर्वरित कालावधीत वेळेत कार्यवाही न करणाऱ्या सर्व वीज निर्मिती कंपन्यांना मिश्रित उद्देशासाठी 15%  कोळसा आयात करावा लागेल, असे निर्देश उर्जा मंत्रालयाने सर्व वीज निर्मिती कंपन्यांना जारी केले आहेत. एप्रिल आणि मे 2022 मध्ये फारसे मिश्रण झालेले नाही, ते वीज प्रकल्प  ऑक्टोबर 2022 पर्यंत 15% दराने आणि त्यानंतर नोव्हेंबर 2022 ते मार्च 2023 पर्यंत 10% दराने कोळसा मिश्रीत केला जाईल, हे सुनिश्चित करतील, असे या निर्देशांमध्ये नमूद करण्यात आले आहे.
विजेची मागणी पूर्ण करण्यासाठी आवश्यकतेच्या तुलनेत देशांतर्गत स्त्रोतांकडून कोळशाचा पुरवठा कमी होण्याची शक्यता लक्षात घेऊन, 01.06.2022 पासून संभाव्य उपलब्धतेच्या आधारावर सर्व वीजनिर्मिती कंपन्यांना देशांतर्गत कोळशाचे त्या प्रमाणात वितरण केले जाईल आणि मिश्रित उद्देशासाठी आयात केलेल्या कोळशातून तसेच बंदिस्त कोळसा खाणींमध्ये उत्पादनासाठी निर्धारित केलेल्या उद्दिष्टानुसार,उर्वरित आवश्यकता पूर्ण करणे आवश्यक आहे , असे मंत्रालयाने राज्य सचिवांना/प्रधान सचिवांना आणि सर्व वीज निर्मिती कंपन्यांना लिहिलेल्या पत्रात सांगितले आहे.. जर 15.06.2022 पर्यंत देशांतर्गत कोळशाचे मिश्रण सुरू केले नाही तर वेळेत कार्यवाही न करणाऱ्या संबंधित औष्णिक ऊर्जा प्रकल्पांसाठी देशांतर्गत कोळशाचे वितरण आणखी 5% ने कमी केले जाईल.त्यानुसार, वरील पद्धतीच्या आधारे जुलै, 2022 पासून देशांतर्गत कोळशाचे सुधारित वितरण निर्धारित प्रमाणात केले जाईल. ऑक्टोबर, 2022 पर्यंत सुरळीत कार्यान्वयन चालावे यासाठी सर्व वीजनिर्मिती कंपन्यांनी त्यांच्या वीज प्रकल्पांमध्ये कोळशाचा पुरेसा साठा असल्याचे सुनिश्चित करावे असे ऊर्जा मंत्रालयाकडून सांगण्यात आले आहे.
S.Kane/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 115
पंतप्रधान कार्यालय
आशियाई क्रीडा स्पर्धा 2022 मध्ये पुरुषांच्या लांब उडी क्रीडा प्रकारात श्रीशंकर मुरलीने रौप्य पदक जिंकल्याबद्दल पंतप्रधानांनी व्यक्त केला आनंद
होंगझू इथे सुरू असलेल्या आशियाई क्रीडा स्पर्धा 2022 मध्ये पुरुषांच्या लांब उडी क्रीडा प्रकारात रौप्य पदक जिंकल्याबद्दल, पंतप्रधान नरेंद्र मोदी यांनी श्रीशंकर मुरलीचे अभिनंदन केले आहे.
एक्स समाज माध्यमावरील आपल्या टिप्पणीत पंतप्रधान म्हणतात:
“आशियाई क्रीडा स्पर्धेत अप्रतिम यश मिळवल्याबद्दल आणि रौप्य पदक जिंकल्याबद्दल विलक्षण असा लांब उडीपटू श्रीशंकर मुरलीचे अभिनंदन! त्यांनी येणाऱ्या पिढ्यांसाठी खरोखरच एक आदर्श समोर ठेवला आहे!”